**AXBOROT XATI!**

O‘zbekiston Respublikasi Adliya vazirligi huzuridagi X. Sulaymonova nomidagi Respublika sud-ekspertiza markazining Sud-ekspertlik ilmiy-tadqiqot instituti Idoralararo ilmiy-uslubiy kengashining 2022-yilga mo‘ljallangan ish rejasiga muvofiq sud va huquqni muhofaza qiluvchi organlar xodimlari ishtrokida sud ekspertiza imkoniyatlaridan keng foydalanishga qaratilgan ***“O‘zbekistonda sud-ekspertizasining dolzarb muammolari va ularning ilmiy-innovatsion yechimlari”*** mavzusida Respublika ilmiy-amaliy konferensiyasi o‘tkaziladi.

Konferensiya onlayn va oflayn shaklda o‘tkazilishi rejalashtirilgan. Konferensiyada onlayn ishtirok etish uchun havolalar kelgusida taqdim etiladi.

***Konferensiyaga quyidagi yo‘nalishlar bo‘yicha maqola va tezislar qabul qilinadi:***

– Sud ekspertlik faoliyatining ilmiy-nazariy hamda uslubiy va huquqiy asoslarini takomillashtirish;

– **Sud-tibbiy, sud-psixiatriya, sud-psixologik va sud-biologik ekspertizalari muammolari;**

**–**Sud ekspertlik faoliyatida yangi innovatsion texnologiyalarni joriy etish va axborot xavfsizligi siyosati;

**–Kriminalistik ekspertizalarni o‘tkazish imkoniyatlari va rivojlanish istiqbollari;**

**–**Sud muhandislik-texnik ekspertizasining zamonaviy imkoniyatlari;

**– Odam DNKsi sud-biologik ekspertizasining zamonaviy imkoniyatlari;**

**–**Sud-siyosatshunoslik-lingvistik va filologik ekspertizalarining zamonaviy usullari;

**–**Sud-tovarshunos va iqtisodiy ekspertizalarning muammolari;

**–**Sud fonografiya va kompyuter-texnik ekspertizalarining zamonaviy imkoniyatlari.

**Konferensiyaga taqdim etiladigan maqola va tezislarga qo‘yiladigan talablar:**

***-***maqola va tezislar konferensiya yo‘nalishlariga oid dolzarb mavzularda, ilmiy tahlil va tugallangan fikrlar asosida, ilmiy-amaliy tavsiyalarni o‘z ichiga qamrab olgan holda, imloviy xatolarsiz, taqdim etilishi lozim;

***-***materiallar **o‘zbek,** **rus** va **ingliz** tillarida taqdim etilishi mumkin;

- maqola va tezislar matnlari tahrir qilingan holda A4 o‘lchovidagi qog‘ozga, yuqoridan va pastdan 2 sm, chapdan 3 sm, o‘ngdan 1,5 sm joy qoldirib, 1 nusxada rasmiylashtiriladi. Yuqori qismda o‘rtada maqolaning nomi, 1,5 intervaldan so‘ng muallifning to‘liq familiyasi, ismi va sharifi, ilmiy darajasi va unvoni, lavozimi, tashkilot nomi hamda telefon raqami va elektron manzili yoziladi. So‘ngra 1 interval qoldirilib, matnning mazmuni 1,15 intervalli qatorlarda yoziladi. Matnning elektron nusxasi MS Word dasturida, Times New Roman shriftida, 14 kegel kattaligida,  
5-7 bet hajmda bo‘lishi talab etiladi.

**Materialning tuzilishi:**

1. Qisqacha annotatsiya (2-3 gap hajmida), kalit so‘zlar (6-8 ta);

2. Tadqiqot mavzusidagi mavjud muammolar;

3. Muammoni hal qilish usullari;

4. Ilmiy asoslangan taklif va tavsiyalar;

5. Foydalanilgan adabiyotlar ro‘yxati.

**Konferensiyaga materiallarni taqdim etish muddati:**

Anjumanda qatnashish uchun talabgorlar 2022-yil 23-sentabr kuniga qadar belgilangan tartibda maqola va tezislarni tashkilotchining elektron manziliga jo‘natishlari lozim.

Konferensiyaga taqdim etiladigan materialda keltirilgan ma’lumotlarga muallifning shaxsan o‘zi javobgar hisoblanadi. Tashkiliy qo‘mita yuborilgan materiallarni tahrir qilish huquqiga ega. Konferensiya mavzusiga mos bo‘lmagan, tegishli talablarga javob bermaydigan, ilmiy-amaliy tavsiyaga ega bo‘lmagan va kechikib topshirilgan materiallar to‘plamga kiritilmaydi va muallifga qaytarilmaydi.

**Murojaat uchun manzil:** Toshkent shahri, Mirobod tumani, Farg‘ona yo‘li ko‘chasi. X. Sulaymonova nomidagi Respublika sud ekspertizasi markazi binosi 4-qavat, Sud-ekspertlik ilmiy-tadqiqot instituti. Mas’ullar: Maxkamov Murodjon, Xalilova Nilufar, Saitova Niyyora, Ataniyazov Doniyor, G‘ofurjonov Axadjon.  
Tel: +998 71 209 11 55 (ichki 138, 202, 143, 158), +998977530853.

Materiallarning elektron varianti quyidagi elektron manzillarga yuborilishi lozim: **e-mail:**institut@sudex.uz*;* **Telegram:** +998977530853